Bigruu (Adjectives)

Bigruu e la yelbiri kaŋa naŋ maŋ pɛge yuori bee yoleɛre yɛlɛ poɔ ka o kyaane velaa. Bigruu la maŋ soŋ ka neɛ na baŋ boma bee yele tɛɛtɛɛ taa eŋaŋ. Ka bomaŋ biŋ bee a gaŋ bee a are, bigruu yelbiri la maŋ soŋ ka neɛ nyɛ a wɛlle. O e la yelbi-pɛgraa naŋ maŋ soŋ ka neɛ tõɔ gyɛle iri o popɛle bone bee boma boŋyaga poɔŋ.

 Bigruu parɛɛ (Types of Adjectives) 

 Meɛroŋ bigruu: ama maŋ wullo la yuori bee yoleɛre waaloŋ, meɛroŋ bee semmo. Aseŋ: bɛroŋ, yɛloŋ, sɔglaa, zeɛ, wogi, ŋmaa, bile.
Soobo bigruu: ama maŋ wullo la ka yuori bee a yoleɛre e la neɛ boŋkaŋasoobo.
Aseŋ:
i. Ta de a gama na maaŋ so a. 
ii. Yɛ saabo la be a korodieŋ.
Bigruu soore: Ama maŋ soorɔ la soorebie. 
Aseŋ; 
i. Nembuo la ɔɔ a nɛne? 
ii. Yeŋ ka a saabo be?
Bigruu Nambona: A bigruu ŋa tɔ a bigebigere maŋ e ŋa o ba baŋ bonna o naŋ bigri bee o ba baŋ a bonna semmo. Aseŋ; i. Neɛkaŋa la boɔle fo. ii. Bookaŋa la waana.